སྙན་ཞུའི་རིམ་པ་དྲུག་པའི་ནང་དམངས་ཡོངས་ལ་རང་ཁྱིམ་རང་བདག་གི་མ་ལག་སྒྲིག་གཞི་ཐོབ་ནས་སྤྱི་ཚོགས་རིང་ལུགས་ཀྱི་དམངས་གཙོའི་ཆབ་སྲིད་འཕེལ་རྒྱས་སུ་གཏོང་བའི་ཁྲོད་བསྟན་དོན།ཁྱོན་ཡོངས་ནས་རྒྱལ་སྐྱོང་ཁྲིམས་སྐྱོང་ནི་རྒྱལ་ཁབ་བཅོས་སྐྱོང་བྱེད་པའི་གཏིང་ཟབ་པའི་གསར་བརྗེ་ཤིག་སྟེ།ངེས་པར་དུ་བཅའ་ཁྲིམས་ལག་བསྟར་བྱེད་པ་རྒྱུན་འཁྱོངས་དང་ཚན་རིག་གི་ཁྲིམས་འཛིན་ལ་སྐུལ་འདེད།ཁྲིམས་འཛིན་ནན་ཏན།དྲང་བདེན་ཁྲིམས་གཉེར།དམངས་ཡོངས་ཀྱིས་བཅའ་ཁྲིམས་བརྩི་སྲུང་བྱེད་ཆེད་ཀྲུང་དབྱང་གིས་ཁྱོན་ཡོངས་ནས་ཁྲིམས་སྐྱོང་རྒྱལ་སྐྱོང་གི་འགོ་ཁྲིད་ཚན་ཆུང་གསར་འཛུགས་བྱས་ཏེ་ཀྲུང་གོའི་ཁྲིམས་སྐྱོང་འཛུགས་བསྐྲུན་གྱི་གཅིག་གྱུར་འགོ་ཁྲིད་ལ་ཤུགས་སྣོན་བྱེད་པ་རེད།བཅའ་ཁྲིམས་ལག་བསྟར་དང་ལྟ་སྐུལ་ལ་ཤུགས་སྣོན་གྱིས་བཅའ་ཁྲིམས་གཅིག་མཐུན་གྱི་ཞིབ་བཤེར་བྱ་བར་སྐུལ་འདེད་བྱས་ཏེ་བཅའ་ཁྲིམས་ཀྱི་ཟིལ་ཤུགས་ལ་འགེབས་སྲུང་བྱེད་དགོས།ཚན་རིག་གི་ཁྲིམས་འཛིན་ལ་སྐུལ་འདེད་དང་དམངས་གཙོའི་ཁྲིམས་འཛིན།ཁྲིམས་བསྟུན་ཁྲིམས་འཛིན་སྒོས་འཕེལ་རྒྱས་ལ་སྐུལ་འདེད་ཀྱིས་བཅའ་ཁྲིམས་འཐུས་ཚང་དུ་གཏོང་བར་འགན་སྲུང་བྱས་པ་རེད།